Τη διαβεβαίωση ότι δεν υφίσταται θέμα ματαίωσης κάποιου επενδυτικού της προγράμματος στην Ελλάδα έδωσε η Microsoft, σχολιάζοντας μεμονωμένα δημοσιεύματα σχετικά με την επενδυτική της πολιτική.

«Διευκρινίζουμε ότι δεν υφίσταται κανένα απολύτως θέμα ματαίωσης κάποιου επενδυτικού προγράμματος της Microsoft στην Ελλάδα», αναφέρει η εταιρεία, επισημαίνοντας πως συνεχίζει να υλοποιεί τις προγραμματισμένες επενδυτικές της δραστηριότητες στη χώρα, όπως άλλωστε κάνει τα τελευταία 20 χρόνια.

Ενδεικτικά η εταιρεία αναφέρει την ανάπτυξη διεθνούς Κέντρου Εξυπηρέτησης Πελατών με έδρα στην Αθήνα, που δημιούργησε νέες θέσεις εργασίας και βρίσκεται ήδη σε λειτουργία από το 2013, καθώς και το Κέντρο Καινοτομίας της Microsoft, το οποίο έχει ήδη στηρίξει πάνω από 200 νεοφυείς ελληνικές εταιρείες.

«Ως εκ τούτου δεν υφίσταται κανένα απολύτως θέμα ματαίωσης κάποιου επενδυτικού προγράμματος της Microsoft στην Ελλάδα και πολύ περισσότερο μεταφοράς του στη Ρουμανία, όπως αναφέρθηκε σε σχετικά δημοσιεύματα», καταλήγει η ανακοίνωση της Microsoft.